Tu Diondra Tundrová naživo spred radnice,
kde sa o chvíľu dozvieme, kto bude dočasným starostom...
VOĽBY DOČASNÉHO STAROSTU
...kým starosta Peppers podstúpi reverznú vazektómiu.
Kým mu znovu sfunkčnia vtáka, budeme mať náhradníka.
Hovoria o tebe, zlatko.
Nezakríknime to.
Stále prebieha sčítavanie dopísaných hlasov
a podľa predbežných výsledkov
to bude tesný súboj medzi radným Royom, radničným orlom Tobym a Wolfom Tobinom,
ktorého práve vidíte na obrazovke.
Zlatko, fakt si myslím, že ich porazíš.
Nepodceňuj dopísané hlasy.
Ľudia u nás radi dopisujú kandidátov. Celkom ľahko sa dajú presvedčiť.
Presne. Keď nekandidoval starosta Peppers,
všetci dopísali pani Laramieovú, lebo minulú jeseň
na Halloween rozdávala obrovské cukríky.
Ale tá je už päť rokov mŕtva. Takže možno naozaj vyhrám.
Poďme vyhrať
Vyhrať Poďme vyhrať
Pán a pani Obamovci?
Iste. Rád s vami založím podcast o tom, ako sme formovali Ameriku.
Poďme vyhrať
Neviem sa dočkať, keď dám Lone Moose obrovský cukrík zvaný moje srdce.
Vždy si volíte dočasného starostu,
keď je riadny starosta na péenke?
Iba ak je pod anestéziou.
Inak sú predstavitelia mesta hrdí na to, keď úradujú chorí.
Posledný starosta vymočil obličkový kameň počas čítania s prvákmi v knižnici.
Keď dáš losovi mafin znie zrazu dosť existenciálne, keď kričíš.
Jerry, dáš si ešte grilované slaninové jednohubky?
Nie, vďaka. Som plný.
A vieš o tom, že boli zadarmo?
Áno, asi desaťkrát.
Jerry, táto rodina zbožňuje veci zadarmo.
- Nevedia odolať. - Sme na Aljaške.
Ak ti niekto ponúkne niečo zadarmo, zoberieš si to a bežíš.
- Áno. - To je pravda.
Je to tu. Konečné výsledky.
Všetky hlasy sú spočítané a spomedzi oficiálnych kandidátov
vyhral Wolf Tobin.
Ale skutočný víťaz je dopísaný.
Wolf Tobin dúfal, že dnes večer vyhrá,
ale porazila ho Honeybee Shawová-Tobinová.
Počkať. Vyhrala som ja? Wolf, ja...
Áno...
To nič. Ja...
WOLF ZA STAROSTU
Zlatko, vieš, že by som proti tebe nekandidovala.
Iba v prípade, že by sme si potom rozdelili zisk ako v kasíne.
Idem to osláviť pohárikom.
Ale radšej to šampanské buchnem vonku,
aby som nezranil našu novú dočasnú starostku.
Nevadí, že si nevyhral, Wolf. Máš na viac.
Netreba žiarliť, že máš sexy ženu, ktorú majú všetci oveľa radšej ako teba.
Dôležité je, že si do toho dal všetko,
a namiesto toho vyhral niekto, kto sa vôbec nesnažil.
Prečo sa necítim lepšie?
Doparoma, to ale bolí.
Fajn, vrátim sa tam a podporím ju.
Ako hovoria Rolling Stones:
„Nemôžeš vždy mať všetko“, ale tvoja žena áno.
A to je v poriadku, lebo jej možno ostanú zvyšky.
Nevravel ktosi, že Lone Moose má novú sexy starostku
so silným, starostlivým mužom?
Takže sa nehneváš, že si prehral?
Chvíľu som sa hneval, ale teraz ťa naplno podporujem
a som si istý, že si poradíš.
- Juchú! - Tak dobre.
Už som to strávila a celkom sa teším.
Vždy som chcela mať ozajstnú zodpovednosť.
V obchode so závesmi mi ocko nikdy nedovolil
robiť veľké rozhodnutia ako objednávky.
Alebo ako dlho nechať zákazníka na toalete predtým, ako zaklopeš.
Tvoje prvé rozhodnutie starostky.
Chceš nadšené objatie alebo gratulačný bozk?
Obe.
Vidíš? Pôjde mi to.
A mne pôjde to, že ťa neustále budem podporovať.
Bude to, akoby som aj ja bol starosta.
Áno, ale som ním ja.
Iste.
Honeybee Shawová-Tobinová, týmto ťa vymenúvam za dočasnú starostku.
To je všetko? Myslela som si, že budeme mať ples so živým orchestrom
a možno tam bude Elsa, zmrazí mesto a Hans potom...
To si mýliš s Ľadovým kráľovstvom.
- Áno. - Môžeš nosiť šerpu.
Prepáč, po predošlom starostovi je na nej škvrna od horčice.
Do ôsmej zajtra ráno sa úplne zotavím
a potom zo mňa bude ďalšia americká SuperStar.
Prepáčte, už mi zaberajú lieky.
To nič, pán starosta.
Lone Moose je v skvelých rukách.
Dočasná STAROSTKA
Tu máš kávu, ty moja vládna bohyňa.
Nemali mlieko, tak som tam dal trochu kyslej smotany.
Ako paličku na miešanie som musel použiť zošívačku
a jedna spinka spadla dnu, ale vylovil som ju.
Ostávaš tu?
Áno. V rámci svojej kampane som si naštudoval všetko o Lone Moose,
tak sa o to s tebou podelím.
Okej, môže byť.
Aj Beyoncé určite občas sprevádza do práce Jay-Z,
ak by potrebovala novú podložku pod myš alebo tak.
Budeš sedieť tu?
Priamo za mnou. Okej.
Ako tvoj anjel strážny. Alebo veľmi erotický papagáj.
Výborne.
Papagáj má chuť na politiku.
Dobré ráno, dočasná starostka Honeybee a bežný Wolf.
Dobré ráno, pani radné Gwen, Stephanie.
Povedzte mi všetko o dočasnom starostovaní.
Môžeš používať súkromnú toaletu, vytlačiť si, čo len chceš,
a niekomu sa páči aj búchať kladivkom v zasadačke.
Máš tu aj počítač.
Áno, ale nevšímaj si ma. Len si zapisujem.
Honeybee búcha kladivkom, čiarka, ide na záchod.
Počkať. Takže to je všetko?
Nebudem rozhodovať?
Môžeš rozhodnúť, odkiaľ objednáme obed.
Ale nenechávaj zvyšky v chladničke. Nemám to rada.
Ideme búchať kladivkom?
Tak poďme.
Cŕŕn!
Prečo ste dali preč ten zvonček?
Ajaj. Vera a jej každodenné sťažnosti.
Zvonček sme zrušili, lebo vždy zvoní, až kým ju starosta neprijme.
Teraz kričí, kým nezaspí, a potom ju dáme do auta.
- Pošlite ju dnu. - Určite? Je hrozná.
Zvládnem to. Som starostka.
- Na to som tu. - Cŕŕn.
Zdravím, nová idiotka.
Chcem si posunúť plot a meter a pol a...
- Vybavené! - Počkať. Naozaj?
Okej, tak už len podpíš toto.
- Ale veď... - Iba meter a pol, áno?
To je ako pravidlo piatich sekúnd.
Moment, ty moja rajcovná notárka.
Na toto nemám právomoci?
Máš.
Ale v Lone Moose na ploty existuje proces,
ktorého by sme sa mali držať, lebo hneď na severozápad...
K tejto strhujúcej hodine geografie sa vrátime neskôr.
- Súhlasím. - Ďakujem.
Som rada, že som ťa zo srandy volila.
To bolo úžasné.
Som taká nabitá energiou a opitá mocou, akoby som bola Medveď na kokse.
Takže nechceš celý deň len hľadať obrovské nožnice
a pýtať sa, či máme jadrové zbrane?
Určite budem robiť aj to, ale chcem aj pomáhať.
Dobre. V tom prípade mám pre teba malý návrh.
Malé návrhy neexistujú, len malí starostovia.
Čo je iné ako malí králi, ktorých zbožňujem a rešpektujem.
V Lone Moose máme od 19. storočia zákaz rušenia nočného pokoja po 20.00,
ktorý zaviedli po vynájdení domáceho čembala,
a dosť to obmedzuje moje karaoke večery.
Stephanie, nie.
A ak nemôžem zaspievať soundtrack
z muzikálovej verzie 96 hodín s Liamom Neesonom na vlastnej párty,
sme ešte vôbec v Amerike?
To teda nie. Kde je ten zákon?
Honeybee, nechcem ti to blahosklonne vysvetľovať,
ale v malom aljašskom meste
aj najmenšie rozhodnutia môžu mať veľký dopad.
Neverila by si tomu cirkusu, ktorý vypukol,
keď mestská rada dovolila dvom kaviarňam
pomenovať sa „Kávareň“.
Ďakujem za tvoj príspevok, spoluobčan Wolf,
ale viem sa rozhodovať aj sama.
Prepáč, ty moja Sonia „Sexy-mayor“.
Ide len o to, že som sa na túto prácu dosť pripravoval.
Áno, ale teraz je to moja práca.
A ide tu o ploty a hudbu, nie svetový mier.
Hotovo. Stephanie, pošli hromadný email, aby ľudia vedeli,
že po zvyšok dňa budem úradovať.
A daj tam aj vtipný GIF, na ktorom pes šteká na plagát Reby.
Tak to tu budeme mať riadnu tlačenicu.
Okrem toho som premýšľal, že túto stoličku posuniem
a budeme na pol zadku sedieť na tvojej.
Alebo ak máš iné povinnosti, zvládnem to aj sama.
Nie, dnes už nič nemám.
Ak to nie je veľký problém...
- Vlastne, zlatko... - Schválené.
- Zlatko, ak by to bolo na mne... - Súhlasím, Dorothy.
Vďaka vám mám znovu chuť začať platiť dane.
Pozrime sa, prvá rodina Lone Moose.
Gratulujem vám, že ste príbuzní dočasnej starostky.
Vďaka. Je pocta, že mesto uznáva niekoho z rodiny.
Mamu dosť uznávali,
ale hlavne vtedy, keď si vypila a tvárila sa, že je morská panna.
Rada by som na stenu zavesila portrét Honeybee.
- Čo z toho budeme mať? - No...
Nemyslel som si, že budem hladný,
ale z toho špeciálneho zaobchádzania som dosť vyhladol.
Priznávam,
dostať koláče zadarmo od Maude bolo nečakane pôžitkárske.
Ale nech nám to nestúpne do hlavy.
Čaute, Tobinovci. Mám nové vzorky.
Nechcete si ich vyskúšať?
Možno sa Honeybee niečo zapáči
a príde ma navštíviť, čo potom zavesím na internet.
Bolo by neslušné aspoň sa nepozrieť.
Páni, je len 14.00
a už som urobila viac rozhodnutí
ako za celý čas v obchode so závesmi.
Nie som úplný profík?
Čo keby sme si dnes popoludní sadli
a pozorne prešli všetky tvoje doterajšie rozhodnutia.
Možno budeš nejaké chcieť zrušiť.
Wolf, vlastne mi napadlo,
že by si po zvyšok dňa mohol pracovať z domu.
Vymyslela som ti veľmi špeciálny projekt.
Lone Moose má šarm malého mesta, ale využívame ho naplno?
- Skvelá otázka. - Vezmi si tento telefónny zoznam...
Ajaj, niekto tu má zoznam.
...a opýtaj sa každého v meste, či nemá nezvyčajné schopnosti,
ktoré by sme mohli dať na náš web.
To je parádny nápad.
Skvelé. Ja tu zostanem a budem starostovať,
na čo ma zvolili, zatiaľ čo ty budeš skôr v úzadí.
- Doma. - To už áno.
Budeš ako Kamala Harrisová a ja...
Nevolá sa Gary?
- Doug. - A ja budem Doug.
Honeybee je pri moci len pár hodín
a občania sú vo vytržení.
Hovorí priamo s ľuďmi
a ochotne rieši ich trápenia.
Opýtajme sa Dorothy Tuntleyovej.
Honeybee zrušila zákaz nahého kúpania.
Takže ak si vo svojom jazere budem chcieť zaplávať tak, ako ma Boh stvoril,
uvidí ma len tá sexy sova na mojej borovici.
Tak ste to videli.
Ak máte starôstku, hoďte ju na starostku.
Predstavte si to. Čistý vzduch, nočná obloha a poriadny opijáš.
Myslím tým pitie alkoholu na verejnosti.
Ja neviem.
Lov losov v meste mi príde trochu nebezpečný.
To losy sú nebezpečné.
Jeden sa mi prehrabával v DVDčkach.
Zjedol mi Hru s Michaelom Douglasom.
Ten bastard.
Schválené.
Tu starostka Honeybee.
Tu prvý manžel. Čo robíš?
Som v práci, lebo sem si mi zavolal.
To je pravda.
Nechceš vedieť, ako ide môj projekt?
Prezradím ti to. Je hotový. Mám rôzne zaujímavosti.
Vedela si, že Daniel Strunk
má na dvore bobrí cintorín?
Pochoval stovky našich bobrích priateľov.
Úžasné. Pošli mi to.
Ak odídem hneď,
môžeš ma zasvätiť do všetkého, čo si stihla od môjho odchodu.
Počkaj. Niekoho tu mám.
Čože? Aký naliehavý prípad?
Prepáč, láska. Musím ísť.
Moja malá zamestnaná Honeybee.
Ale usilovný Wolf toho tiež má dosť.
Už viem. Zamestnáva má romantická večera
na oslavu konca starostovania Honeybee.
Kde máme tých mrazených pizzových slimákov?
Neverím, že som celý život nosil vlnené ponožky,
keď som mohol nosiť ovčiu vlnu.
Potia sa mi nohy, z čoho by mi zvyčajne bola zima,
ale tie čižmy ich zahrievajú.
Tento mätúci pocit určite stojí za pár chvíľ Honeybeeinho času.
Ahoj, Tobinovci.
Vyzeráte veľmi dôležito.
Máme premeny zadarmo pre ľudí,
ktorí idú za starostkou Honeybee.
STAROSTA PEPPERS ZVLÁDLA SOM TO!
Dievčatá, asi to máme za sebou.
Okej, tak ti dám Wolfove zvyšky,
keďže si ich tu zabudol, čo je zvláštne,
keďže na chladničke je oznam a dôrazne som ho varovala...
Objednali ste mi spievajúce blahoželanie?
Čujte, čujte.
Ja, Jeremy Reuben, riadne zvolený mestský zvolávač z Whippletonu,
vám týmto oznamujem, že Whippleton formálne vyhlasuje vojnu Lone Moose.
Počkať. Whippleton vyhlasuje vojnu?
Gwen, Stephanie, môžu to urobiť?
Ozajstnú vojnu s bitkami a kapsáčmi?
Lone Moose zasiahlo do územia Whippletonu
o jeden a pol metra,
čo podľa zmluvy z roku 1989 môže byť považované za vojnový akt.
Preto oficiálne vyhlasujem vojnu.
Ďakujem za vypočutie. Uvidíme sa na bojisku.
Môžem si odskočiť? Cestou som vypil dve hroznové Fanty.
Konečne si doma.
Slimáky sú studené,
ale môžeme ich dať ohriať, ak vieš, čo myslím.
Riešim taký malý mestský problém.
Myslel som, že moc prebral starosta Peppers.
Čo je dôležitejšie ako táto elegantná rozlúčková hostina,
ty moja Elizabeth Warrenová.
Lone Moose je vo vojne.
Počkaj. Akože naše Lone Moose?
Áno a práve idem na front.
Kde sú núdzové zásoby mentolovej čokolády? Niečo im musím ponúknuť.
Ide o Verin plot, však?
Počkaj. Ako si...
Pozemková zmluva z roku 1989. Ráno som ti to chcel povedať.
Chcel si mi to povedať?
Nepovedal si nič o vojne.
Chcel som, ale...
Pôjdem tam s tebou a vyriešime tento problém...
Nie, nepotrebujem, aby ma zachraňoval môj muž.
Nezachraňujem ťa. Pomáham ti. Celý deň sa ti snažím pomáhať.
Dokončil som špeciálny projekt.
Dala som ti ho preto, aby som sa ťa zbavila.
- Počkaj. Naozaj? - Áno.
Nemusel si so mnou ísť.
A tiež som ťa nežiadala, aby si opravoval každé moje rozhodnutie.
Ak by si počúvala,
ako spochybňujem každé tvoje rozhodnutie, možno by sme neboli vo vojne.
Prosím ťa, len sa hneváš, že ma ľudia majú radšej.
Čo? Nie.
Dobre. Vieš čo?
Všetky ponuky na pomoc týmto beriem späť.
Buďme úprimní. Ja som Elsa a ty si nanajvýš Olaf.
Nie, počkať. Olafa má každý rád.
Si tá mrkva, ktorou kŕmia soba.
Dokelu, zase to Ľadové kráľovstvo.
Panebože, lesknem sa.
Toto je najlepšia premena zadarmo, akú som kedy mal.
S tým sa nedá nesúhlasiť.
Mala si pravdu, Yolanda.
Kontúrovať je ako zdobiť tortu.
Ak to pokazíš, pridáš ďalšiu vrstvu.
Pôjdeme na radnicu za Honeybee, aby sa prišla odfotiť.
Neodpisuje mi.
A nevidím si na mobil.
Tak fajn. Keď ju privediete,
urobím vám nádherné akrylové nechty.
Neviem, čo to je, ale už sa na ne teším.
Tak fajn. Ahojte, rada vás vidím.
Som dočasná starostka Honeybee.
Mentolová čokoláda. Podrží mi niekto strojček?
Ja som starostka Shanice Parkerová-Buttsová.
S veľkou vervou ste zasiahli do našej pôdy, pane.
Sme vo vojne.
Áno, iste. Tak po prvé, skvelé oblečko.
Počúvajte, je to len meter a pol.
A Vera určite netušila, aké problémy spôsobí, keď...
Vedela som to. Kto im podľa teba zavolal?
- Vera. - Zmier sa s tým. Chaos ma omladzuje.
Zavolala nám,
ale vy ste jej dovolili posunúť plot, pani dočasná starostka.
Starostka Honeybee, máme problém.
- Riešim ho. - Áno, ahojte.
Starostka Shanice.
Ale nemyslím vojnu.
V meste sa to trochu vymklo spod kontroly.
Fajn, ľudia, hneď sa vrátim.
- Vera, urob im kávu, dobre? - Nikdy.
Volám sa Bryan Mills A som živiteľ rodiny
Mám zvláštne schopnosti A moja dcéra zbožňuje 96 hodín
Okej. Začína mi dochádzať,
že zrušiť nočný pokoj a povoliť v meste poľovanie
asi neboli moje najlepšie rozhodnutia.
Povedz im, nech sa rozídu, Edna.
Rada by som, ale nič neporušujú.
Ani piť na verejnosti už nie je nezákonné.
Páni, fakt som to pokašľala, ale napravím to.
Mesto ma stále miluje.
Poviem im, že ak teraz všetci pôjdu domov,
na narodeniny im napíšem na nástenku na Facebooku.
Prepáč. Mieril som na toho losa.
Pani Tuntleyová!
Juhú, pán Sova!
Mám ešte osem pesničiek, potom pôjdeš ty.
Bezodný pohár whiskey. Príďte ochutnať.
Čo som to urobila?
Ach, nie.
Pozor!
Dočasná starostka Honeybee Shawová-Tobinová?
Bohužiaľ, áno.
Týmto vás informujem, že ako spojenec vznešeného mesta Whippleton,
mesto Ted's Folly tiež formálne vyhlasuje vojnu Lone Moose.
Skvelé.
Čo to má byť?
Honeybee, musíš si ísť dať urobiť nechty.
No došľaka.
Som taký nahnevaný, že vyhadzujem stále chutné pizzové slimáky.
Zlatko, čo sa deje?
Mentolová čokoláda nepomohla.
A viem, že sa na mňa hneváš, ale...
Nech ide o čokoľvek, bude to v poriadku.
Idem ti z koša vybrať pizzové slimáky.
Som najhoršia starostka v histórii Lone Moose.
To je moje záverečné vyhlásenie starostky.
Že som najhoršia.
Zlatko, nebuď na seba taká prísna.
Mali sme dosť zlých starostov.
Starosta Hornby zjedol troch spoluobčanov.
Tak čo sa deje?
Ak ti to poviem, sľubuješ, že nepovieš, že si mi to hovoril?
Môžem to povedať potichu? Počkaj, nie, nie. Hovor.
Vieš, ako nám Whippleton vyhlásil vojnu?
- Hej. - Tak v zmluve zjavne stojí,
že ak oni vyhlásia vojnu, vyhlási ju aj Ted's Folly.
A tak nejak chtiac-nechtiac som zrušila zákaz pitia, nahoty a spevu na verejnosti
a povolila lov losov v meste.
Netušila som, že ľudia...
To hneď využijú?
Áno. Vždy ma všetci mali radi,
ale mať moc je asi iné.
Bavilo ma riadiť mesto a rozhodovať.
To mi otec nikdy nedovolil.
Takže keď som ťa opravoval...
Pripomenulo mi to. Úplne ma to...
Nahnevalo. Honeybee.
Mrzí ma, že som dnes bol taký panovačný.
Len som ti závidel, že si starostka.
Ale vieš čo? Je mi jedno, že ťa mesto má rado,
pokiaľ ty máš rada mňa.
Jasné, že ťa mám rada. A aj mňa to mrzí.
Mal si fakt skvelé nápady,
hoci tvoj tón bol nevhodný.
Takže sme udobrení?
Iste. Trochu ma štvú tie zásoby mentolovej čokolády,
ktoré sa od apríla do augusta nedajú zohnať ani na dark webe.
Ja viem.
Idem na radnicu a napravím svoje skutky.
Už ma nebudú mať radi, ale je to tá správna vec.
Ja poznám niekoho, koho už teraz nemajú radi
a ešte ich aj nahnevá.
- Danea Cooka? - Áno, asi aj jeho,
ale myslím skôr seba.
Týmto z moci dočasnej starostky vymenúvam Wolfa Tobina
za zastupujúceho dočasného starostu Lone Moose.
Mesto má ešte novšieho starostu a ten vám to poriadne spočíta.
Fuj!
Nebudem taký obľúbený ako moja milovaná žena
a nezvolili ste ma, ani nemám vašu dôveru...
- Ja ťa mám rád! - Vďaka, oci.
- Vyzeráš skvele. - Ja viem.
Ale chcem veci napraviť.
Tak počúvajte.
V tejto ruke mám všetky zákony,
ktoré dnes vaša obľúbená starostka Honeybee Shawová podpísala.
Výkonným nariadením ruším všetky dnes vydané stanovy.
Spakujte si šípy, zbaľte si bar,
zahaľte si zadok a odpojte ten karaoke stroj.
A čo ten tvoj sendvič v chladničke?
Nezrušíš aj ten? Začína smrdieť.
Gwen, prosím. Najprv musím ukončiť toto nezmyselné krviprelievanie.
Armáda Ted's Folly. Ste s nami.
Teším sa, že sme znovu priatelia.
Prečo máš takú mokrú ruku?
To by som rád vedel, Shanice. Skupinové objatie?
Ak sa ma dotkneš, zavriem ťa za vojnové zločiny.
Tak teda úctivé prikývnutie.
Vďaka za tvoju vernú službu, zastupujúci dočasný starosta Wolf.
Bolo mi cťou, ctihodnosť.
Lone Moose ma možno nemá rado, ale poznám niekoho, kto ma miluje.
Viem, že ťa nemusím zachraňovať,
ale občas ti rád pomáham.
Najradšej mám, keď ma zachraňuješ ty.
Ale keby som sa topila, uprednostním Aquamana,
potom The Rocka a tú veľrybu, ktorá hrala Willyho.
Zachránili ju. Tak poďme domov.
Mentolová čokoláda je preč,
ale tuším stále máme zopár sviatočných čokolád v tvare zemiaku
z Dňa svätého Patrika.
A čo tak tento premočený sendvič?
Keďže si ho nevieš vziať domov, budem to musieť urobiť za teba, Wolf.
- Honeybee, zachránila si ma. - Naozaj?
Bože, všade je omáčka!
Odpočiň si.
Vy dvaja ste hrozne divní.
Idem za svetlom.
Neumieraj mi!
Odchádzam. Potom zamknite.
Spoľahni sa, Gwen.
Preklad titulkov: Peter Sirovec